Rivalen American Football League ble stiftet i 1960. Det var en svært vellykket liga, og sammenslåingen med den eldre NFL resulterte i en mye større liga samt opprettelsen av Super Bowl, som har utviklet seg til å bli det mest sette idrettsarrangementet i USA. Ligaen fortsatte å utvides til den nåværende størrelsen på 32 lag. En rekke tariffavtaler gjennom 1990-årene og større TV-kontrakter har sørget for at ligaen forblir en av de mest lønnsomme i USA, og den eneste ligaen i USA siden 1990 som ikke har blitt påvirket av streik som har ført til at seriekamper ble avlyst.